《游洞霄宫 其二》
宋代·张巽

新晴草木翠光流，麦陇清和四月秋。巽二风来山发冷，阿香雷过馨声幽。

杜鹃鬨枕催归去，丁鹤攀辕欲借留。半夜忽闻岩壑响，小诗调戏鬼神愁。

作者简介：泉州人，字子文，一字深道。张寓子。从张栻游，又问学于朱熹。从事涵养体察，久益明净，然自以为“于所闻所知尚未能加意”，不事著述。筑草堂于锦溪，人称“锦溪先生”。